fi en it lv lv en fr en lv en fr en fi en lv lv lv lv lv lv lv lv lv lv lv lv fi ca en en en en lv fi en en lv en en en lv en en en lv en en en lv en en en lv en en en lv en en en lv lv en en en lv en en en en fa en en en en en en en lv en
Couchsurfing guide: Kā kaučsērfot? – N.R.
August 6, 200816 Comments on Couchsurfing guide: Kā kaučsērfot?Travelcouchsurfing
Vairāki cilvēki ir jautājuši kas tā īsti ir par Couchsurfing padarīšanu, un kā tas viss strādā. Nu redz, te es centīšos nedaudz apstāstīt par šo tēmu.
Protams nav obligāti jālaiž pie sevis katrs gribētājs, vienmēr ir iespējams atteikt, un izvēlēties tikai cilvēkus, kuri tev liekas interesanti. Patiesībā, ja savā profilā būsi sarakstījis visu par sevi, visticamāk pie tevis nemaz nepieteiksies cilvēki ar krasi atšķirīgām interesēm. Bieži vien man raksta cilvēki ar “Hey, I see we have common interests, can I stay with you for one night?”. Galu galā ja vēlies pauzi no šī visa, uzliec ka dotajā brīdī pie tevis palikt nevar, vai arī ir variants “coffee” kas nozīmē ka pie tevis nevar nakšņot, bet tu labprāt satiktos un parunātu ar cilvēku, vai parādītu viņam kādas interesantas vietas.
Lielākajai daļai sērfotāju pietiks ar mazu dīvāniņu, vai pat piepūšamo matraci. Viņi nav īpaši prasīgi, bet tas nenozīmē ka pret viņiem būtu slikti jāizturas. Viņu pieredze atspoguļosies atsauksmē, ko viņi atstās tavā profilā. Atsauksmju sistēma arī ir viens no drošības līmeņiem šajā portālā, lai tu vienmēr varētu paskatīties ko citi ir teikuši par šo cilvēku.
Otrs drošības līmenis ir Verifikācija, kur cilvēks pierāda savu identitāti un dzīves vietas adresi (tiek paņemts ziedojums no kredītkartes, un atsūtīta vēstule ar kodu tev uz mājām). Līdz ar to ja īpaši baidies no aizdomīgiem hipijiem kas tev pa nakti izdzers alu no ledusskapja, apstiprini tikai viesus kuriem ir verifikācijas cipars lielāks par 1 (maksimums ir 3) un kuriem ir daudz labu atsauksmju. Verifikācija nav obligāta, bet tomēr patīkamāk ir ka esi pārliecināts par cilvēku pie kura paliec (vai kurš paliek pie tevis).
Kas notiks tālāk? Cilvēks kas vēlēsies nakšņot tavā pilsētā, tevi sameklēs caur “Couch Search”,  apskatīsies tavu profilu, uzspiedīs uz “Couchsurf with Jānis Piemērs” un tu saņemsi vēstuli. Tu varēsi apskatīties šī cilvēka profilu, izdomāt vai viņa izvēlētajos datumos tu būsi mājās, un atbildēsi “jā, protams, tu vari palikt pie manis. es eju uz darbu 8os un nāku mājās 17tos, ja tev ar to nav problēmas, dod ziņu un es atsūtīšu savu adresi”.
Jā – tavu precīzu adresi neviens nezin, pirms tu esi nolēmis to kādam iedot.
Pēc tam kad adrese iedota, laiks norunāts, un pienākusi tā konkrētā diena – visticamāk vai nu tev cilvēks atsūtīs SMS jo nevarēs precīzi tevi atrast, vai arī klauvēs pie durvīm. Man ir bijuši visādi varianti un piedzīvojumi šajā jautājumā.
Ierādi savam viesim viņa guļvietu, centies piedāvāt arī kādu gultasveļu, ja vien iepriekš neesi konkrēti sarunājis ka cilvēks gulēs guļammaisā. Parādi visu ko viņam var vajadzēt, un vai nu laid gulēt, vai parunājies, pastāsti par Latviju, Rīgu – iesaki interesantas vietas. Es bieži vien esmu kopā ar saviem viesiem kautkur braucis, bet tas ir atkarīgs no situācijas un cilvēkiem. Esmu vedis uz Lido, Jūrmalu, cienājis ar Lāču rupjmaizi, kefīru, kvasu, Kārums sieriņiem, auksto zupu un visādām interesantām Latvijai raksturīgām lietām. Izmanto iespēju izglītot šos ceļotājus, lai viņiem par tevi un Latviju paliek labs iespaids, jo tikai šādi Couch Surfing sistēma arī tev varēs būt noderīga – iedomājies sevi viņu vietā.
Kad pats vēlēsies ceļot šādā veidā, vienkārši ej uz Couch Search un meklē sev vajadzīgajā pilsētā cilvēkus kuriem ir “couch: yes”. Tur ir tāda poga “list surfers in a new window”, kur parasti atradīsies pāris simtu hostētāju. Uzraksti vairākiem kuru profili tev liekas interesanti, un tad jau redzēs ko teiks. Pieteikties ieteicams kādu nedēļu-pusotru pirms braukšanas, jo man pašam reizēm ir pieteikušies cilvēki iepriekšējā dienā, kad man jau pašam laiks saplānots, vai citi couchsērferi pieteikušies.
Protams bieži vien atrast kādu brīvu vietiņu nav viegli, jo sistēma ir visai pieprasīta, it īpaši populārās tūristu pilsētās. Es varu tikai ieteikt laicīgi plānot un daudz meklēt 😉
Couchsurfing guide: Kā kaučsērfot?
Click to share on Twitter (Opens in new window)
Click to share on Facebook (Opens in new window)
16 thoughts on “Couchsurfing guide: Kā kaučsērfot?”
August 6, 2008 at 8:36 am
labs apraksts, tikai Kzh dabuja negativu referenci no Veronas puisha :(. Bet nju 16; 17 mums atkal buus surferi 🙂
August 7, 2008 at 6:26 pm
Projekts tiešām labs, var iepazīt vietējo kultūru, dzīvesveidu, utt. Tāpat var izrādīt savu valsti un tās burvību. Un cilvēki ir ļoti atsaucīgi, mēs pat divas reizes (kas interesanti, abas reizes Londonā) pirmajā vakarā esam saņēmuši mājas atslēgas. Vai, piemēram, Meksikā saņēmām norādījumus, zem kura puķu poda atrodama atslēga un lai jūtamies kā mājās.
August 15, 2008 at 11:47 am
Tikko atbraucu no Krievijas un Kazahstānas. 1 reizi izmantojām šo servisu, lai pa dienu izgulētos Saratovā. Dienas vidū dabūjām atslēgas un viss jauki. Kā pateicību atstājām Lāču maizi un balzāmu. Vēl bija plānots viens variants Kazahstānas mazpilsētā, bet to neizmantojām.
December 18, 2008 at 1:03 pm
forši, vēl noderīgāk sanāca uzrakstīt nekā wikipēdijā par kaučsurfingu 😉
December 18, 2008 at 2:12 pm
[…] apraksts par šo fīču nav diez ko bagāts, iesaku izlasīt Sapnis.com blogā, par to kā kaučsērfot – lasās viegli un ātri, až es savu uzmanību spēju noturēt līdz pat raksta beigām. […]
December 18, 2008 at 5:33 pm
Hmm, ļoti interesanti, nebiju nekad par šādu lietu nko dzirdējis. Varbūt tiešām derīgi būtu izmēģināt.
December 30, 2008 at 6:06 pm
tas gan nav tikai ”serviss”, vairāk gan kā iespēja iepazīt vietu no vietējo skatījuma, saprast kā cilvēki tur pa tiešām dzīvo, nevis tikai kādu tēlu valsts par sevi grib radīt. Iespējams uzzināt/redzēt/izbaudīt simtiem vietu un lietu, ko vien ar gida pakalpojumiem vai ceļvedi neuzināsi.jā, un satikt burvīgus cilvēkus un ļoti dažādus, interesantus. Tolerance, viegla saziņa, atvērtums savā starpā laikam ir tas, kas raksturīgs visiem no couchsurfinga, hospitalityclub, bewelcome, etc.
jā, tas samazina brauciena izmaksas ļoti, taču tas nav primārais šādu projektu mērķis.
December 30, 2008 at 9:33 pm
Nezinu kas Laurai tādu iespaidu radījis, bet neviens neteica ka tas ir serviss vai iespēja ietaupīt …
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
Rakstus šeit jau vairāk kā 20 gadus raksta Normunds.